ביטוח ציוד אלקטרוני ניתן לבטח בפוליסה בפני עצמה או בביטוח משלים לביטוח רכוש אשר בדרך כלל מאפשר קבלת פרמיה נמוכה יותר לפי הפוליסה לביטוח ציוד אלקטרוני.
החלופה השניה נקראת "ביטוח שיורי".
הואיל והסיכון בכל עסק הוא שונה מעסק אחר, לא ניתן להמליץ באופן גורף על חלופה אחת כעדיפה על פני השניה ויש לבחון כל מקרה לגופו בעזרת ייעוץ סיכונים בביטוח כללי.
אחד ההבדלים בין שתי החלופות הוא נושא ההשתתפות העצמית לנזקי טבע ורעידת אדמה. בביטוח שיורי, ההשתתפות העצמית לנזקי טבע ורעידת אדמה לציוד אלקטרוני תהיה לפי ביטוח הרכוש, הואיל וסכום הביטוח של הציוד אמור להיות כלול בביטוח הרכוש ומבוטח במסגרתו לגבי הסיכונים הכלולים בו ובכללם נזקי טבע.
ההשתתפות העצמית לנזקי טבע ורעידת אדמה בביטוח רכוש היא גבוהה ביותר ועומדת, כידוע על 10% מסכום הביטוח לרכוש במקום אחד עם מינימום של 7.5 אלף $ ומקסימום של 1.25 מיליון דולר ומחושבת לכל הנזקים במשך 72 שעות המוגדרים כאירוע גם לגבי נזקי טבע לגביהם ההשתתפות העצמית היא 5% מהנזק עם מנמ. ומקסימום הקבועים בפוליסה. בדרך כלל, כאשר סכום הביטוח אינו עולה על 3 מיליון דולר המינימום יהיה 2,500$ והמקסימום 25,000$. כאשר סכום הביטוח עולה על 3 מיליון דולר המינימום והמקסימום של סכום ההשתתפות העצמית יהיו כפול שתים. כלומר, מינימום $5,000 ומקסימם 50,000 $.
בביטוח ציוד אלקטרוני בפוליסה העומדת בפני עצמה על בסיס כל הסיכונים, ניתן לפעמים לסכם השתתפות עצמית רגילה לנזקי טבע ולרעידת אדמה, הואיל ומדובר בפוליסה מסוג "כל הסיכונים" כאשר בחלק מהמקרים, כמו למשל ביטוח לפי תנאי "ביט" אין חריג המוציא מכלל ביטוח נזקי טבע ורעידת אמדה ועל כן הם כלולים בכיסוי הרגיל ובחלק מהמקרים גם נהוג לסכם לגביהם השתתפות עצמית רגילה.